ประจำเดือนไม่มา2เดือนแล้วค่ะ รู้สึกคลื่นไส้มวนท้องจะอวกค่ะแต่อวกไม่ออกเวียนหัวหน้ามืดช่วงสองเดือนนี้ปัสสาวะบ่อยกว่าปกติค่ะ คัดนมด้วยชอบปวดท้องตอนเช้าๆค่ะซ้ายทีขวาที พอมาวันนี้รู้สึกเหม็นขนมที่เคยกินแล้วรู้สึกเวียนหัวค่ะ อยากทราบว่าเป็นอะไรหรือป่าวคะ
สวัสดีค่ะ @@การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @ดังนั้น หาก มีเพศสัมพันธ์ก่อนนั้น แนะนำให้ตรวจทดสอบการตั้งครรภ์ดูนะคะ @หากไม่ตั้งครรภ์ ร่วมกับไม่ภาวะเครียดทางร่างกายหรือจิตใจที่ชัดเจนที่จะเป็นเหตุให้ขาดประจำเดือน แนะนำให้ไปพบแพทย์เพื่อตรวจวินิจฉัยโรคอีกทีค่ะ @ส่วนอาการคลื่นไส้ มวนท้อง เวียนศีรษะ ยังไม่สามารถสรุปสาเหตุได้ แนะนำให้รับประทานยาแก้เวียนศีรษะบรรเทาอาการ หากไม่ดีขึ้น แนะนำไปพบแพทย์เพื่อวินิจฉัยโรคเช่นกันค่ะ